stanford-oval/wikipedia huggingface dataset:
עידן הקרח: חוגגים בגדול
עלילה

שמונה שנים לאחר אירועי הסרט "עידן הקרח 3: עלייתם של הדינוזאורים" ולפני אירועי הסרט "עידן הקרח 4: יבשת בתנועה", חג המולד מגיע וסקראט מביט בבונה מרכיב מטמון של מאכלים הכולל בתוכו בלוט. סקראט מתגנב ולוקח את הבלוט, יחד עם בלוטים נוספים ששימשו כקישוטי חג המולד. את כל הבלוטים שהוא אסף הוא שם על פיסת קליפה גדולה ומנסה לסחוב אותם, אך הוא לא מצליח בכך וכל הבלוטים מתגלגלים והוא נשאר בלי כלום.
בינתיים, מני מוציא מהאחסון את אבן חג המולד אותה קיבל בירושה ומספר שבעזרתה סנטה קלאוס מעביר מתנות. בלי כוונה, קישוט נופל מעץ חג המולד של סיד ופוגע באבן, דבר הגורם לה להתנפץ. בגלל המקרה, מני מכריז שסיד נכנס לרשימת השובבים של סנטה וסיד מתחיל לבכות.
הסרט ממשיך שפעם נוספת מופיע סקראט, אשר מוצא בלוט קפוא בתוך משטח חלקלק. כשהוא מצליח לשלוף אותו מהמשטח, סקראט מתחיל להחליק עם הבלוט, כאשר במהלך ההחלקה הוא עובר דרך בול עץ. כשהוא עובר בבול עץ, הוא מחליף בטעות את הבלוט בעכביש שתוקף אותו. בהמשך, מישמיש מנחמת את סיד על מה שקרה, והשניים, בשיתוף קראש ואדי, מחליטים לצאת לקוטב הצפוני על מנת לרכך את ליבו של סנטה ולצאת מרשימת השובבים.
הארבעה יוצאים לכיוון הקוטב הצפוני על ידי מעקב אחר הזוהר הצפוני וממשיכים הלאה עד שהם מגיעים לערפל, שמפריד ביניהם לרגע עד שהם מוצאים זה את זה וממשיכים הלאה, ובראשם סיד, שמוליך אותם בטעות מצוק. כשהם נופלים, הם ניצלים על ידי אייל מעופף, שלוקח אותם לצד השני של הצוק ומציג את עצמו בתור פליצור. סיד מודה לאייל וממשיך הלאה לפני שהוא כמעט נופל שוב במורד הצוק ונתפס על ידי מישמיש, שמציעה שפליצור ילך איתם. בחזרה לכפר, מני מנסה לתקן את אבן חג המולד באמצעות בוץ ומקלות, אך ללא הצלחה. לפתע אלי מגיעה ומודיעה שהיא לא מוצאת את מישמיש, סיד, קראש ואדי. דייגו מספר שהם יצאו לקוטב הצפוני כדי למצוא את סנטה, והשלושה מחליטים לצאת לשם גם בשביל למצוא את הנעדרים.
פליצור והחיות מגיעים למקום ליד הקוטב הצפוני, בו נמצאים שזיפים וקליפות מנטה. כשהם ממשיכים, הם נעצרים על ידי מספר חיות שמרחיקות מבקרים מסנטה. כשהחיות נעו לעבר הארבעה, פליצור מקפץ ונתקע בתוך גוש שלג, וכאשר השלישייה מנסה לשלוף אותו החוצה, גוש השלג נסדר וגורם למפולת שלגים. במפולגת השלגים נלכדת הרביעייה ואליהם מצטרפים גם מני, אלי ודייגו. המפולת פוסקת כשהיא הורסת את עבודתו של סנטה. כועס ומבולבל מהבלגן וההרס, סנטה מכניס לרשימת השובבים שלו את כל הקשורים לאירוע. בהמשך, סנטה מוציא אותם מהרשימה מפני שהם עזרו לו לסדר את הבלגן. הסרט מסתיים שסקראט מסתכל על המתנה שלו מסנטה שהיא בלוט קטן.
דמויות ומדבבים

הדיבוב העברי בוים על ידי נינה אמיר, והופק על ידי יונית עוזרי מנחם.
| שם הדמות | מדבב/ת באנגלית | מדבב/ת בעברית |
| --- | --- | --- |
| מני | ריי רומנו | אוהד שחר |
| סיד | ג'ון לגוויזאמו | טל פרידמן |
| דייגו | דניס לירי | יורם יוספסברג |
| קראש | שון ויליאם סקוט | יובל סגל |
| אדי | ג'וש פק | אסף אבידן |
| אלי | קווין לטיפה | נורית בנאי קורן |
| מישמיש | סיארה בראבו | לורה שופוב |
קיפוד מתחפר: קארן דישר
סקראט: כריס וודג'
| סנטה קלאוס | בילי גרדל | צביקה פורמן |
| פליצור | טי. ג'יי. מילר | מירון אהרונוביץ' |
| מנהיג עצלנים קטנים | ג'ודה פרידלנדר | דן שצברג |
בנוסף דיבבה בדיבוב האנגלי של הסרט מגי ביירד.
הערות שוליים

↑  פמלה מק'קלינטוק, Jeremy Renner, Jennifer Lopez Join ‘Ice Age 4’ Cast (Exclusive), באתר הוליווד ריפורטר, 26 באפריל 2011
↑  רוברט זיידמן, Thursday Final Ratings: 'Ice Age: A Mammoth Christmas' Adjusted Up; 'Big Bang Theory' Repeat Adjusted Down, באתר TV by the Numbers,‏ 29 בנובמבר 2011
1 2  הדיבוב המקורי נשאר בדיבוב העברי
| סדרת סרטי "עידן הקרח" |
| --- | --- | --- |
| סרטים מרכזיים | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) • עידן הקרח 4: יבשת בתנועה (2012) • עידן הקרח 5: מסלול התנגשות (2016) • עידן הקרח 6 (2026) |  |
| סרטי טלוויזיה | עידן הקרח: חוגגים בגדול (2011) • עידן הקרח: בריחתה של הביצה (2016) • עידן הקרח: הרפתקאות באק ויילד (2022) |  |
| סרטים קצרים | Gone Nutty ‏(2002) • No Time for Nuts ‏(2006) • Surviving Sid ‏(2008) |  |
| משחקי מחשב | עידן הקרח (2002) • עידן הקרח 2: נמסים מצחוק (2006) • עידן הקרח 3: עלייתם של הדינוזאורים (2009) |  |
| אחר | עידן הקרח - דמויות |  |
מרקוס טבארש

מרקוס מאגנו מוראלס טבארש (בפורטוגזית: Marcos Magno Morales Tavares ; נולד ב-30 במרץ 1984) הוא כדורגלן עבר ברזילאי ששיחק בעמדת החלוץ. טבארש שיחק 14 שנים במריבור הסלובנית, בה שימש גם כקפטן הקבוצה, והוא מלך ההופעות ומלך השערים של הקבוצה בכל הזמנים. כמו כן, הוא מלך השערים בכל הזמנים של ליגת העל הסלובנית עם 159 שערים.
ביוגרפיה

טבארש החל לשחק כילד ברחובות עיר הולדתו, פורטו אלגרה. אליל ילדותו היה רומאריו ולאחר שבגר וזיהה את נטייתו לשחק ברגל שמאל ניסה לחקות את ויולה (אנ'). בנעוריו שיחק בקבוצת הנוער של גרמיו ואף בנבחרת הנערים של ברזיל. רצונו להגיע במהירות למשחק בשורות הבוגרים הביא אותו לחתום על חוזה ב-2002 עם הקבוצה המלזית, קדה. שנה לאחר מכן, חזר טבארש לברזיל ושיחק שנה במדי אתלטיקו פרנאאנסה. לאחר שנה נוספת, שב למלזיה ולקדה ושיחק שם שנה וחצי, עד 2006. הוא זכה עם קבוצתו באליפות מלזיה והיה מלך השערים של הקבוצה.
במלזיה הוא צד את עינו של רוברטו דה אסיס מורירה (אחיו וסוכנו של רונאלדיניו) והעבירו לקבוצה אותה קנה ב-2006 בברזיל, פורטו אלגרה. טבארש לא נקלט בקבוצה ועבר בתחילת 2007 לקבוצה הקפריסאית, אפואל ניקוסיה, מתוך רצון להיכנס לזירת הכדורגל האירופית. גם בניקוסיה לא הצליח טבארש ובתחילת 2008 עבר לקבוצה הסלובנית מריבור.
טבארש הגיע באמצע העונה בליגת העל הסלובנית ובמהלכה קנה לו מקום של קבע בהרכב הקבוצה וזכה לאהדת הקהל. בעונת 2008/2009 זכה עם מריבור באליפות סלובניה. הוא כבש 15 שערים וסיים כסגן מלך השערים בליגה וכמלך השערים של קבוצתו. כמו כן הוא נבחר כשחקן השנה בסלובניה.
בעונת 2009/2010 כבש טבארש 10 שערים וצבר 7 מסירות שהביאו לשערים. הוא אף כבש 5 שערים במשחקי הגביע הסלובני וסייע לקבוצתו לזכות בגביע הלאומי. הודות ליחסיו הטובים עם שאר שחקני הקבוצה והאהדה לה זכה בקרב הקהל, נבחר טבארש לקפטן הקבוצה באוקטובר 2009. בספטמבר 2010 חתם טבארש על חוזה עם מריבור עד תום עונת 2012/2013.
בעונת 2010/2011 סייע טבארש למריבור לזכות באליפות סלובניה. הוא כבש 15 שערים ומסר 16 מסירות שהביאו לשערים. הוא נבחר באותה שנה לשחקן בעל הערך הרב ביותר בליגה הסלובנית, הן על ידי השחקנים בליגה והן על ידי כלי התקשורת הסלובנים.
הערות שוליים

↑  מרקוס טבארש באתר מריבור
ניר זליחובסקי

| --- | --- |
אין תמונה חופשית
 לידה:  1 ביוני 1983 (בן 41) 
 מדינה:  ישראל ישראל
 תקופת הפעילות:  מ-1995
 עיסוק:  שחקן
 מקום לימודים:  ניסן נתיב
 פרסים והוקרה:  פרס הבטחת השנה
 פרופיל ב-IMDb
 
ניר זליחובסקי (נולד ב-1 ביוני 1983) הוא שחקן ישראלי.
ביוגרפיה

את ילדותו העביר ברמת גן ובשווייץ. מגיל צעיר ניגן בפסנתר, במפוחית, ובגיטרה. למד בחוג לתיאטרון לנוער ביפו.
שירת בצבא בתיאטרון צה"ל. במהלך שירותו הצבאי נאלץ לוותר על התפקיד של זוהר להט בסדרה "השיר שלנו" כי צה"ל סירב לתת לו אישור עבודה, מה שגרם לו לקצר את שירותו הצבאי.
זליחובסקי למד משחק בבית ספר למשחק של ניסן נתיב (2009).
קריירה > בטלוויזיה

התפקיד הטלוויזיוני הראשון שלו היה בשנת 1995 כשהוא הופיע בקלטת הילדים "ילדיש" בתור ילד.
בשנת 2004 השתתף בעונה השנייה בטלנובלה של ערוץ 2 "אהבה מעבר לפינה" בה גילם את אייל מושא האהבה של דמותה של שירלי ברזילי(אגם רודברג).
בשנת 2010 התארח בעונה השלישית של סדרת דרמת הפשע של HOT "הבורר" בתור עובד בחנות.
בשנת 2011 גילם את דמותו של נאור בסרט "סרק".
בשנת 2014 התארח בעונה הראשונה של סדרת הדרמה של HOT "מתים לרגע" בתפקיד בעלה של מורן.
בשנת 2016 גילם את פול בסדרת הטלוויזיה "הרוסים".
בשנת 2018 שיחק ב-13 פרקים של העונה השנייה של הסדרה הקומית "איפה אתה חי?" בתפקיד גיא גורביץ'. באותה השנה הופיע בסדרת הנוער "האוצר שלנו".
קריירה > בקולנוע

בשנת 2012 שיחק בסרט "רווקה פלוס" של דובר קוסאשווילי בתפקיד נדב, הגנן האנס.
ב-2018 השתתף בסרט של הבמאי שמעון קבילי "The Way Out" המבוסס על סיפור חייו, בכיכובו של אקי אבני.
קריירה > בתיאטרון

עם סיום לימודי המשחק בסטודיו של ניסן נתיב שיחק בתיאטרון אורנה פורת, בתיאטרון היהודי־ערבי ובתיאטרון הקאמרי.
החל מ-2012 משחק בתיאטרון "הבימה" השתתף בהצגות שונות בתיאטרון, ביניהן: "מירל'ה אפרת", "הסוחר מוונציה", "אלוהים מחכה בתחנה", "העקומים" ועוד.
ב-2015 שיחק בתפקיד הראשי בהצגה "הבן הטוב" שכתב שי גולדן ועוסקת בחייו ובחיי אחיו. באותה השנה זכה בפרס הבטחת השנה, בטקס פרסי הבימה 2015.
החל מ-2024 החל להשתתף בהצגה "האמיני יום יבוא" שמספרת על תולדות חייה של יפה ירקוני.
החל בנובמבר 2024 משתתף בתפקיד רוזן קנט בהצגת מרי סטיוארט בתיאטרון הבימה.
הערות שוליים

1 2 3 4 5  מאיה כהן, הגיע הזמן להכיר, באתר www.israelhayom.co.il, ‏5 במאי 2015
1 2 3  רואי פרסול, ‏גולדן בוי: השחקן שמופיע על במות שנים ומקווה לשבור את מחסום האנונימיות, באתר מעריב אונליין, 24 ביוני 2015
1 2  יפעת יעקובסון, האהבה מעבר לצבא, באתר ynet, 19 במאי 2004
↑  זליחובסקי ניר – פרי כפרי
↑  האמיני יום יבוא, באתר heichal-hm.co.il
סולם בריסטול

| --- | --- |

 על שם:  אוניברסיטת בריסטול
סולם בריסטול (באנגלית: Bristol stool scale) הוא כלי עזר רפואי שנועד לשייך את צורתה של צואה אנושית לאחד משבעה סוגי צואה. כלי זה הוא פרי מחקר של צוות חוקרים בראשות KW Heaton מאוניברסיטת בריסטול, ופורסם לראשונה בשנת 1997 בכתב עת מדעי לגסטרואנטרולוגיה. הוא נמצא בשימוש נרחב ככלי מחקרי להערכת יעילותם של טיפולים במחלות שונות של המעיים, וכן משמש כאחד המדדים לאבחון תסמונת המעי הרגיז.
סוגי הצואה בסולם בריסטול

שבעת סוגי הצואה הם:
סוג 1: גושים קשים ונפרדים, בצורת אגוזי מלך
סוג 2: נקניק צואה נוקשה וגושי
סוג 3: נקניקיה אחידה עם סדקים, קושי בינוני
סוג 4: נקניק או נחש, חלק ורך
סוג 5: פיסות צואה רכות בעלות גבולות ברורים
סוג 6: נתחי צואה דייסתיים, רכים ונמרחים
סוג 7: צואה נוזלית ללא חלקים מוצקים.
שני הסוגים הראשונים של צואה מציינים עצירות. סוגים 3 ו-4 מציינים מצב תקין, בו הצואה מופרשת בקלות. סוגים 5 עד 7 מציינים דרגות שונות של שלשול.
על פי מחקרים שנעשו בארצות הברית, אחד מכל 5 אנשים סובל מעצירות (סוגים 1 ו-2 של צואה בסולם בריסטול), ואחד מכל 12 אנשים סובל משלשול (סוגים 6 ו-7 בסולם בריסטול). אופי הצואה מושפע בעיקר מגיל, מין, ומדד מסת גוף. כמו כן, כריתת כיס המרה ומחלות פסיכוסומטיות (סומטיזציה) משפיעות על הצורה והמרקם של הצואה. לא נמצאו השפעות כתוצאה מגורמים כמו עישון, צריכת משקאות חריפים, רמת השכלה, כריתת תוספתן, מצב משפחתי או שימוש בגלולות למניעת היריון.
גרסאות

סולם בריסטול פותח בממלכה המאוחדת על פי מדגם של 838 גברים ו-1,059 נשים, תושבי המדינה. גרסאות מתורגמות שלו נבדקו על קבוצות אוכלוסייה בברזיל, ספרד ופולין, ונמצא שהוא תקף גם במדינות אלה.
בשנת 2011 פורסמה גרסה של סולם בריסטול המותאמת לילדים בגילאי 6 עד 8 שנים.
גארפילד 2

| --- | --- |

כרזת הסרט בעברית
 מבוסס על:  גארפליד מאת ג'ים דייוויס
 בימוי:  טים היל
 הופק בידי:  ג'ון דייוויס
 תסריט:  ג'ואל כהן אלק סוקולוב
 עריכה:  פטר ס' הליוט 
 שחקנים ראשיים:  ברקין מאייר ג'ניפר לאב יואיט
 מדבבים:  ביל מארי טים קארי
 מוזיקה:  כריסטוף בק 
 צילום:  פטר ליונס קוליסטר 
 מדינה:  ארצות הברית
 חברת הפקה:  Davis Entertainment, פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  16 ביוני 2006
 משך הקרנה:  78 דק' 
 שפת הסרט:  אנגלית 
 סוגה:  סרט קומדיה, סרט ילדים, סרט מונפש למחצה 
 מקום התרחשות:  לונדון 
 הכנסות באתר מוג'ו:   garfield2
 סרט קודם:  גארפילד: הסרט 
 www.garfield2.com
 דף הסרט ב־IMDb
 
גארפילד 2 (באנגלית: Garfield: A Tail of Two Kitties) הוא סרט קומדיה אמריקאי-בריטי מ-2006 אותו ביים טים הול (אנ'), אשר מבוסס על רצועת הקומיקס "גארפילד" מאת ג'ים דייוויס (אנ'). בסרט מככבים ברקין מאייר בתפקיד ג'ון ארבקל, ג'ניפר לאב יואיט בתפקיד ד"ר ליז וילסון, וביל מארי מדבב את קולו של גארפילד. הסרט יצא במקור לאקרנים בארצות הברית ב-16 ביוני 2006. הסרט, אשר הופק בתקציב של 60 מיליון דולרים, גרף 141.7 מיליון דולרים בקופות. זהו סרט המשך לסרט גארפילד: הסרט משנת 2004.
תקציר העלילה

ג'ון ארבוקל מתכנן להציע נישואין לחברתו, הווטרינרית ד"ר ליז וילסון, אשר נוסעת לנסיעת עסקים בלונדון. ג'ון נסע איתה ללונדון וגארפילד ואודי התגנבו למזוודה של ג'ון והצטרפו אליו לטיול. גארפילד ואודי יצאו מבית המלון עקב שיעמום, ולפתע אבדו ברחובות של לונדון.
בינתיים, בכפר האנגלי של טירת קארלייל, הצוואה של ליידי אלינור המונחת נקראת. היא מורישה את טירת קארלייל לחתול האהוב שלה, פרינס, אשר דומה מאוד לגארפילד במראהו. דבר אשר גרם לאחיינה לורד מנפרד דארגיס, לרצות להיפטר ממנו על מנת לשלוט על רכושו. לורד דארגיס לכד את פרינס בסלסלת פיקניק וזרק אותו לנהר.
גארפילד לפתע החליף מקומות עם פרינס לאחר שג'ון ראה את גארפילד מטפס מהביוב, וג'ון לקח את פרינס אל המלון וחשב בטעות שהוא גארפילד, כאשר המשרת של פרינס מצא את גארפילד ברחובות ולקח אותו אל טירת קארלייל לאחר שחשב בטעות שהוא פרינס.
באחוזה הגדולה גארפילד מתגורר, הוא זוכה לפינוק גדול ומיוחד, ביניהם משרת וחבורה של חיות אשר משרתים אותו ונאמנים לו. גארפילד מלמד את חבריו החדשים איך להכין לזניה, בעוד שפרינס מתרגל לחייו החדשים בביתו של ג'ון. דארגיס רואה את גארפילד וחושב שפרינס חזר ואם עורכי הדין יגלו זאת, הוא לא יקבל את האחוזה. דארגיס זומם להשמיד את הטירה והחווה ולהרוג את החיות ולבנות מלון ספא במקום הטירה. דארגיס ניסה פעמים רבות להרוג את גארפילד, כולל להביא את הכלב הטיפש וחסר הרחמים שלו רומל, אבל נכשל בכל הפעמים.
לפתע גארפילד ופרינס נפגשים בפעם הראשונה. ג'ון ואודי הבינו על הערבוב שיש בטירה, אשר ליז במקרה מבקרת בטירה. גארפילד ופרינס מבלבלים את דארגיס, והורסים את תוכניתו, כך שנראה על ידי עורכי הדין. דארגיס נדחף פנימה, מחזיק רובה ומאיים שיהרוג את כולם אם הם לא יחתמו על הניירות אשר יביאו לו את ההשתלטות על הטירה, ולקח את ליז כבת ערובה. ג'ון עמד מול דארגיס באומץ ושחרר את ליז, אולם דארגיס ניסה להרוג את ג'ון בהתחלה. גארפילד ופרינס, עם עזרתם של אודי וג'ון, הצילו את היום בעוד סמיתי הזעיק את הרשויות ודארגיס נעצר על פשעיו. גארפילד, אשר ניסה קודם למנוע מג'ון להינשא, שינה את ליבו. וג'ון הציע נישואין לליז והיא הסכימה.
שחקנים ומדבבים > שחקנים

ברקין מאייר - ג'ון ארבוקל
ג'ניפר לאב יואיט - ד"ר ליז וילסון
בילי קונולי - לורד דארגיס
איאן אברקרומבי - סמיתי המשרת
רוג'ר ריס - מר הובס
לוסי דייוויס - אבי וסטמינסטר
ג'יין קאר(אנ') - גברת וויטני
אוליבר מוירהד(אנ') - מר גרין
ג'ודי שקוני - מדריכת תיירים
שחקנים ומדבבים > מדבבים

ביל מארי - גארפילד
טים קארי - פרינס
בוב הוסקינס - וינסטון, בולדוג אנגלי
ריס איוואנס - מקבאני, ארנב
ויני ג'ונס - רומל, רוטוויילר
ג'ים פידוק(אנ') - בולארו, שור
ג'ו פסקוול (אנ')- קלאודיוס, עכברוש
גרג אליס(אנ') - נייג'ל, חמוס
ריצ'רד אי. גרנט - פרסטון, תוכי
ג'יין ליווסJane Leeves - איני, ברווזה
ג'יין הורוקס - מיני, ברווזה
רוסקו לי בראון - מספר
שחקנים ומדבבים > מדבבים בעברית

נמרוד רשף - גארפילד
גלעד קלטר - פרינס
דדי זהר - ג'ון ארבוקל
יפעת זנדני צפריר - ליז וילסון
רוני בליץ - וינסטון
עמי מנדלמן - מקבאני / רומל / קריינות
אסף אבידן - קלאודיוס
יובל סגל - נייג'ל
ניר רון - פרסטון
אורנה כץ - איני / דמויות שונות
שרית סרי - מיני
ליאור כלפון - בולרו
זהר סדן - לורד דארגיס
רוברט הניג - סמית'רס
גיורא קנת - מר הובס
אורלי קטן - גברת וויטני
עפרון אטקין - מר גרין / דמויות שונות
שרון שחל - אבי ווסטמינסטר / קריסטוף
אורית פלג - דמויות שונות
דייוויד הנרי

| --- | --- |

הנרי בשנת 2023
 לידה:  11 ביולי 1989 (בן 35) מישן וייחו, קליפורניה, ארצות הברית 
 שם לידה:  David Clayton Henrie 
 מדינה:  ארצות הברית ארצות הברית
 תקופת הפעילות:  מ-2002
 עיסוק:  שחקן טלוויזיה, שחקן קולנוע, במאי קולנוע
 בת זוג:  מריה קייהיל
 פרופיל ב-IMDb
 
דייוויד קלייטון הנרי (באנגלית: David Clayton Henrie; נולד ב-11 ביולי 1989) הוא שחקן ובמאי קולנוע אמריקאי. נודע בשל תפקידו כג'סטין רוסו בסדרת הטלוויזיה "המכשפים מוויברלי פלייס" בערוץ דיסני, וכבנו של טד מוסבי בסדרה "איך פגשתי את אמא".
ביוגרפיה

הנרי נולד בעיר מישן וייחו, במחוז אורנג' שבקליפורניה וגדל בפיניקס, אריזונה. בנם של ג'יימס וילסון הנרי, סוכן נדל"ן לשעבר, ולינדה (לבית פינוצ'יארו), סוכנת אומנים. להנרי אח צעיר, לורנזו הנרי, גם הוא שחקן. הנרי מתאמן בסקייטבורד וסקי ומנגן בגיטרה, הוא חבר קרוב של טיילור לאוטנר ופטריק שוורצנגר, בנו של ארנולד שוורצנגר.
קריירה

בשנת 2003, עת שהיה בן 13, קיבל הנרי את הפריצה הגדולה הראשונה שלו, וקיבל תפקיד קבוע בתור פיטי פיט בקומדיית המצבים "פיטס" ברשת FOX, לצדה של ליזי קפלן ששיחקה את אחותו. בהמשך השנה קיבל הנרי תפקיד מוביל בסרט טלוויזיה של הולמרק "יצרני המפלצות", לצדם של לינדה בלייר וג'ורג' קנדי, והתבקש לשחק בסרט אחר של הולמרק, כדי לשחק תפקיד בסרט "תעלומה של אמהות הוליוודיות". הוא גם כיכב כסקיילר בלאפורד בסיטקום "מת'וד ורד" של רשת FOX. בשנת 2004 ביצע גם הופעת משחק ראשונה בסרט הקולנוע "קיץ באריזונה" בהשתתפותן של מורגן פיירצ'יילד וצ'לסי קיין.
הנרי ביצע הופעות אורח רבות במספר סדרות טלוויזיה כמו "פרובידנס", ללא עקבות", "האוס", "NCIS", ג'ק ובובי", המשפט של איימי", "משפחת מולאט" ו-"פשע מן העבר". לפני תפקידו בסדרה "המכשפים מווברלי פלייס", היה לו תפקיד חוזר בסדרה "כל כך רייבן", כחברו של קורי, לארי. הופיע גם בסדרת הטלוויזיה הקומית "איך פגשתי את אמא", בתפקיד חוזר של לוק, בנו לעתיד של טד.
בשנת 2007, בגיל 18 נבחר לגלם את התפקיד של ג'סטין רוסו בסדרת הטלוויזיה של ערוץ דיסני "המכשפים מוויברלי פלייס" בתור מכשף צעיר, וכן ב-2009 הופיע בסרט "אבא בצרה". בשנת 2010 ביצע הופעת אורחת בסדרת הרשת "קלה להרכבה" שיצרה ומככבת בה אילנה דאגלס. בשנת 2012 תרם את קולו לסרט האנימציה "הלקחנים – עולמה הסודי של ארייטי", בדמותו של שון.
הנרי ביים גם סרט קצר שכותרתו "בו!" ב-2009 ועוד אחד בשם "תפוס", שעלה לראשונה בקיץ 2014.
בשנת 2013 השתתף בסרט "מגודלים 2" לצד טיילור לאוטנר ואדם סנדלר. בשנת 2014 הנרי שיחק את התפקיד הראשי בסרט הדרמה "1000 עד 1: סיפורו של קורי וייסמן", המגולל את סיפורו האמיתי של שחקן כדורסל צעיר שעבר אירוע מוחי קטסטרופלי בעודו תלמיד קולג', אך באמצעות נחישות ורוח בלתי נדלית, חוזר למגרש בגלל רגע מדהים אחד במשחק האחרון של השנה הסיום שלו. מאוחר יותר באותה שנה התארח בסדרת הטלוויזיה "משחקי מחשבה" ב-ABC, בתור אליוט.
חיים אישיים

באוקטובר 2016 הנרי התארס למריה קאהיל, שזכתה בתואר מיס דלאוור (אנ') בשנת 2011.  הם נישאו ב-21 באפריל 2017, ובספטמבר 2018 פרסם כי השניים מצפים לילד ראשון. ב-19 במרץ 2019 נולדה בתם, פיה פרנצ'סקה פילומנה הנרי, נולד להם בן בדצמבר 2020 ובת שנולדה ביולי 2022.
בעבר יצא עם סלינה גומז שותפתו לסדרה "המכשפים מוויברלי פלייס" במשך שנה הנרי יצא גם עם השחקנית לוסי הייל.  הנרי הוא קתולי מאמין ומשתתף באפליקציה אמריקאית למדיטציה ותפילה קתולית בשם Hallow.
חיים אישיים > הסתבכות עם החוק

ב-10 בספטמבר 2018 הנרי נעצר בנמל התעופה הבינלאומי של לוס אנג'לס ונאשם על פי טענות על נשיאת אקדח טעון בשדה התעופה. בהמשך שחרר הצהרה בטוויטר שהוא מתנצל על האירוע, וכי המעשה אינו מכוון והנשק נרכש כחוק. ב־26 בספטמבר 2018 דווח כי הנרי הואשם בשלושה סעיפים "נשיאת נשק טעון, נשיאת נשק מוסתר והחזקת נשק באזור סטרילי בשדה התעופה". הוא הודה באשמה בסעיף אחד ונגזרו עליו שנתיים על תנאי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | Arizona Summer | באד |  |
| 2012 | הלקחנים – עולמה הסודי של ארייטי | שון | דיבוב |
| 2013 | מגודלים 2 | זאק |  |
| 2014 | 1000 to 1: The Cory Weissman Story | קורי וייסמן |  |
| 2015 | פול בלארט 2: נשאר בווגאס | ליין |  |
| 2015 | ילד קטן | לונדון באסבי |  |
| 2015 | וולט לפני מיקי | רודי אייזינג |  |
| 2016 | מתאגרף מקרטון | מתנקש |  |
| 2016 | Warrior Road | טום |  |
| 2020 | This Is the Year | סבסטיאן | גם תסריטאי ובמאי |
| 2022 | רייגן | הנשיא רונלד רייגן בצעירותו |  |
| 2023 | Max & Me | די.ג'יי | דיבוב |
| TBA | Boys of Summer |   | במאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | פרובידנס | מארק טרידמן | פרק: "Gotcha" |
| 2002 | ללא עקבות | גייב פרידמן | פרק: "Birthday Boy" |
| 2003 | פיטס | פיטי פיט | תפקיד ראשי; 7 פרקים |
| 2003 | משפחת מולאט | — | פרק: "Grudge Match" |
| 2003 | המשפט של איימי | ג'רמי | פרק: "Sex and the Single Mother" |
| 2003 | יצרני המפלצות | דני בורק | סרט טלוויזיה של הולמרק |
| 2004 | The Hollywood Mom's Mystery | אוליבר פלומבו | סרט טלוויזיה של הולמרק |
| 2004 | The D.A. | אלכס הנרי | פרק: "The People vs. Patricia Henry" |
| 2004 | מת'וד ורד | סקיילר בלפורד | 13 פרקים |
| 2004 | ג'ק ובובי | סניפלי | פרק: "The Kindness of Strangers" |
| 2004 | NCIS | ווילי שילדס | פרק: "Terminal Leave" |
| 2007-2004 | כל כך רייבן | לארי | 12 פרקים |
| 2005 | האוס | טומי | פרק: "Cursed" |
| 2014-2005 | איך פגשתי את אמא | לוק מוסבי | תפקיד חוזר; 65 פרקים |
| 2006 | פשע מן העבר | דייל וילסון | פרק: "Fireflies" |
| 2012-2007 | המכשפים מווייברלי פלייס | ג'סטין רוסו | תפקיד ראשי (4 עונות); 106 פרקים |
| 2009 | המכשפים על הסיפון עם האנה מונטנה | ג'סטין רוסו | פרק: "Double Crossed" |
| 2009 | אבא בצרה | וויז | סרט מקורי של ערוץ דיסני |
| 2009 | המכשפים מוויברלי פלייס: הסרט | ג'סטין רוסו | סרט מקורי של ערוץ דיסני |
| 2010 | ג'ונאס | עצמו | פרקים: "Boat Trip", "On the Radio" |
| 2010 | Easy to Assemble | איתן | סדרת רשת; פרק: "Flying Solo" |
| 2013 | משפחה בהפרעה | עצמו | פרק: "It Gets Better" |
| 2014 | משחקי מחשבה | אליוט | 2 פרקים |
| 2023 | Underdeveloped | טד | תפקיד ראשי; 6 פרקים |
| 2024-הווה | המכשפים מווייברלי פלייס: הדור הבא | ג'סטין רוסו | תפקיד ראשי; 21 פרקים |
מגפת הכולרה הראשונה

| --- | --- |
חיידק Vibrio cholerae מבעד למיקרוסקופ אלקטרונים חודר
חיידק Vibrio cholerae מבעד למיקרוסקופ אלקטרונים חודר
 סוג:  חיידקית
 תקופת המגפה:  1817–1824 (כ־7 שנים)
 במדינות או באזורים:  דרום אסיה, דרום-מזרח אסיה, המזרח התיכון
 מוקד התפרצות:  קולקטה, הודו הבריטית
 פתוגן:  Vibrio cholerae
 מקרי מוות:  לא ידוע; ההערכות נעות בין מאות אלפים למיליונים
 
 מפה סכמתית המציגה את האזורים שהושפעו מהכולרה (באדום) בזמן מגפת הכולרה הראשונה (1817-1824)
מגפת הכולרה הראשונה (מוכרת גם בתור: מגפת הכולרה האסייתית הראשונה, או הכולרה האסייתית) הייתה הראשונה מבין שבע מגפות כולרה בקנה מידה רחב שהתחוללו במהלך המאות ה-19 וה-20. המחלה המדוברת הגיעה לממדי מגפה בעיר קולקטה שבהודו ומשם התפשטה במהרה, תוך מספר שנים, ברחבי יבשת אסיה ואף הגיעה לאזור מזרח אפריקה ולעבר הקווקז. המגפה, שנמשכה בין השנים 1817-1824, הושפעה רבות ממזג האוויר המקומי וגרמה למספר גבוה מאוד של קורבנות ברחבי האזורים המודבקים.
מחלת הכולרה

מחלת הכולרה היא מחלת מעיים זיהומית מדבקת מאוד שנגרמת על ידי חיידקים גראם-שליליים מהמין Vibrio cholerae. החיידקים מועברים באמצעות תווך מימי (שתיית מים וצריכת מזון מזוהמים) וגורמים לשלשולים חריפים שמובילים להתייבשות ואיבוד אלקטרוליטים. המחלה אנדמית בהודו ועל פי רוב מתפרצת בחודשי האביב והקיץ ודועכת לקראת החורף עם הירידה בטמפרטורת המים בהם שוכנים החיידקים, היות שטמפרטורה נמוכה גורמת למותם.
חיידקי Vibrio cholerae פוגעים במערכת העיכול וגורמים לאיבוד מהיר מאוד של נוזלים (בין 20-30 ליטר של נוזלים ביממה), דבר שעלול להוביל למצב מסכן חיים. כ-50% מהחולים שלא יקבלו טיפול אנטיביוטי הולם עלולים למות מהמחלה.
מגפת הכולרה האסייתית הראשונה

מחלת הכולרה היא, כאמור, אנדמית בהודו בכלל ולאורך נהר הגנגס בפרט. לאורך ההיסטוריה תועדו במהלך פסטיבלים ואירועי דת שונים מקרים של הדבקויות בקרב בני האדם. עם שובם הפיצו עולי הרגל המודבקים את המחלה למקום מגוריהם. דבר זה היה מוביל לעלייה מקומית בתחלואת הכולרה, שעם הזמן הייתה דועכת מעצמה.
מגפת הכולרה האסייתית הראשונה > התפרצות הכולרה בהודו וסביבתה (קיץ 1817-‏1819)

למרות שמקרי התחלואה הראשונים תועדו כבר בראשית שנת 1816 בפּוּרְנֶאָה (Purnia) שבמדינת ביהר, חוקרים מאמינים כי התפרצות הכולרה שהובילה לממדי מגפה התחילה באוגוסט 1817 במהלך יריד הקומבה מלה שנערך סמוך לעיר גֶ'סוֹר (Jessore, כיום בבנגלדש). התנאים האקלימיים ששררו באותה השנה, שככלו ריבוי של גשמים והצפות נרחבות, הגדילו את הסיכוי להתפרצות המחלה ברמה המקומית. עדויות של רופא מנתח מתארות עלייה מהירה ופתאומית של תחלואת מעיים בקרב החולים, שככל הנראה נבעה מצריכת אורז מזוהם בחיידקי Vibrio cholerae. בין התסמינים שתוארו נמנו הקאות ושלשולים חריפים שגרמו למותם של אלפי בני אדם.
קצב התפשטות המחלה היה גבוה; תוך פרק זמן של שבועיים התפשטה הכולרה ברחבי בנגל ודלתת נהר הגנגס וכעבור חודש התפשטה לעיר קולקטה, שם החלה לצבור ממדים מגפתיים. בנובמבר אותה השנה מאות חיילים בריטים שהוצבו בבנגל נדבקו במחלה במהלך יום אחד. עד לחורף אותה השנה הספיקה הכולרה להתפשט בכל מדינת ביהר ומזרח אוטר פרדש. חודשי החורף של 1817-1818 גרמו לעצירת התפשטותה, אולם בחודש מרץ 1818 התפרצה המחלה מחדש באללהאבאד ומשם התפשטה לאורך נתיבי המסחר והעלייה לרגל, ברחבי כל תת-היבשת ההודית; בקיץ הגיעה למומבאי ולקראת דצמבר חצתה את מצר פלק לסרי לנקה.
קרש הקפיצה של המגפה אל מחוץ לתת-היבשת ההודית היוו, ככל הנראה, החיילים הבריטים שניהלו סדרה של מערכות כנגד חיילים נפאליים ואפגניים לאורך גבולותיה הצפוניים של הודו; לנפאל חדרה המגפה בשנת 1818 ובשנת 1819 לבורמה.